Allt að komast í eðlilegt horf í Skagafirði 12.12.2019 Fréttir Rafmagn er aftur komið á meirihluta Skagafjarðar og stofnanir sveitarfélagsins eru að taka aftur við sér . Ráðhús sveitarfélagsins opnaði í dag þegar að rafmagn komst á að nýju í morgun . Skólastarf á Sauðárkróki er að komast í eðlilegt horf og voru bæði leik - og grunnskóli með kennslu í dag . Á Hofsósi og Hólum er víða þungfært . Starfsemi leikskóla hófst í dag og stefnt á eðlilega opnun á morgun föstudag . Öllu skólastarfi í Grunnskólanum austan vatna var aflýst í dag vegna ófærðar og er verið að skoða með skólastarf á morgun , föstudag . Eru foreldrar og forráðamenn barna beðnir um að fylgjast með tilkynningum þess efnis . Íbúar eru hvattir til að fylgjast vel með tilkynningum .